Cadavrul unui animal marin misterios a fost găsit în Ţara Galilor. Cântăreşte patru tone şi are peste 23 de metri lungime.
Creatura a fost găsită pe plaja Broad Haven South din Pembrokeshire, Ţara Galilor. Experţii nu au putut identifica rămăşiţele animalului, care era fără cap şi membre. Au fost trimise probe pentru testare, în încercarea de a identifica misterioasa creatură.
Cadavrul unei creaturi marine misterioase, care cântăreşte patru tone şi se întinde pe o lungime de peste 23 de metri, a fost găsit pe coasta din Ţara Galilor, relatează Daily Mail.Nu există trăsături evidente pentru a putea fi identificată creatura, nu avea cap sau membre. Experţii încă nu au putut identifica rămăşiţele, aflate în descompunere, iar probele au fost trimise pentru testare.Deşi iniţial s-a crezut că misterioasa creatură este un rechin sau o balenă, nu este cazul. Structura oaselor indică faptul că nu este o balenă, ci un anumit tip de peşte, însă experţii nu au putut să spună cu siguranţă ce fel de animal este.Totodată, nu a putut fi identificată cauza decesului. Acum, rămăşiţele creaturii trebuie ori să fie îngropate acolo unde au fost găsite, scoase de pe plajă pe bucăţi sau lăsate ca natura să îşi urmeze cursul.